**Riigikeele B1-taseme suvekool ja testimine 13.–22. august 2025**

**Suvekooli eesmärk:** riigikeeleõppe läbiviimine ja riigikeele oskuse hindamine rühmadesse jagamiseks vastavalt keeleoskuse tasemele.

**Suvekooli maht:** 3 EAP (sh 39 akadeemilist tundi auditoorset tööd, 39 akadeemilist tundi iseseisvat tööd).

**Toimumise aeg: 13.–22.08.2025**

**Toimumise koht:** Zoom keskkond

**Suvekoolis osalemine on õppuritele kohustuslik, suvekool on tasuta ja on osa riigikeele moodulist.**

**Koolituse sihtgrupp:**

kõik üliõpilased/õpilased, kes on lõpetanud eesti keelest erineva õppekeelega õppeasutuse ja kelle riigikeele oskuse tase ei ole piisav selleks, et õppima asuda rakenduskõrgharidus-/kutseõppe tasemel\*.

**Koolituse õpiväljundid. Peale koolituse läbimist osaleja:**

* teab oma riigikeele oskuse taset lähtuvalt B1-taseme kriteeriumitest;
* teab kõrgkoolis õpetatavaid erialasid ja üldist õppekorraldust;
* suudab jälgida ja kaasa rääkida üldisematel tervishoiualastel teemadel;
* teab põhilisi grammatikateemasid (liht-, täis- ja enneminevik; käänded; sihitis; umbisikuline tegumood; omadussõnad; modaalsõnad; määrsõnad) ja oskab neid kasutada.

**Koolituse hindamine:**

* diferentseeritud/eristav (punktisumma) ja vastavalt hindamise tulemusele toimub rühmade komplekteerimine

Riigikeele testimisel lähtutakse Euroopa keeleõppe raamdokumendis (täpsem info [www.ekk.edu.ee/101183](http://www.ekk.edu.ee/101183)‎) fikseeritud B2-taseme/B1-taseme kriteeriumitest ja Tallinna Tervishoiu Kõrgkoolis kehtivast dokumendist „Riigikeele oskuse nõuded ja hindamise kord Tallinna Tervishoiu Kõrgkoolis“ (täpsem info [http://www.ttk.ee/oppimine/keeleope-2/riigikeel/riigikeele-oskuse-nouded...](http://www.ttk.ee/oppimine/keeleope-2/riigikeel/riigikeele-oskuse-nouded-ja-hindamise-kord/)).

**Küsimuste korral võtta ühendust meili teel Siret Piirsaluga aadressil** siret.piirsalu@ttk.ee

**Koolituskava:**

**B1-tasemel kutseõppe õpperühm (õppetöö toimub Zoomis):**

|  |  |
| --- | --- |
|  |  |
| Kuupäev, kellaaeg | õppejõud Elle Sõrmus |
| **13.08** kell 09.00-14.00 (6 ak tundi) | Rühmakaaslastega tutvumine. Tutvumine Tallinna Tervishoiu Kõrgkooliga. Sissejuhatus õppimisse. **Test:** (kirjutamine, lugemine kuulamine, rääkimine)**Grammatika:** Minevikuajad. **Iseseisev töö:** enesetutvustuse kirjutamine, sõnavara õppimine, harjutused. |
| **14.08** kell 09.00-14.00 (6 ak tundi) | Tervishoiuasutused ja neis töötavad inimesed.**Grammatika:** Omadussõnade võrdlemine**Iseseisev töö:** sõnavara õppimine, harjutused |
| **15.08** kell 09.00-14.00 (6 ak tundi) | Inimese keha.**Grammatika:** Määrsõnad ja nende võrdlusastmed.**Iseseisev töö:** sõnavara õppimine, harjutused |
| **18.08** kell 09..00-14.00 (6 ak tundi) | Ravimvormid ja ravimid. **Grammatika:** Umbisikuline tegumood. **Iseseisev töö:** sõnavara õppimine, harjutused |
| **19.08** kell 09.00-14.00 (6 ak tundi) | Eluviis**Grammatika:** Modaalsõnad**Iseseisev töö:** video tegemine, harjutused |
| **21.09** kell 09.00-13.15 (5 ak tundi) | Kutse-eetika.Patsiendi/kliendi ja tervishoiutöötaja õigused ning kohustused. **Grammatika:** Sihitis**Iseseisev töö:** aruteluks valmistumine (argumentide koostamine), harjutused |
| **22.08** kell 09.00-12.30 (4 ak tundi) | **Test.** Kokkuvõtete tegemine |